# **Taktisk samhandlingsgruppe 06.10.20**

Tilstades: *Jan Helge Dale, Leiv Erik Husabø, Elin Sørbotten, Kari Furevik, Thomas Vingen Vedeld, Torgeir Finjord, Trine Vingsnes, Normund Svoen, Terje Olav Øen, Bent-Are Hansen og Margun Thue.*

Møteleiar: *Trine Vingsnes*

Referent: Margun Thue 996888@vm.nhn.no

1. **Godkjenning av innkalling, sakliste, referat/aksjonspunkt**

|  |  |  |  |
| --- | --- | --- | --- |
| **Nr** | **Aksjonspunkt** | **Ansvarleg** | **Når** |
| 1 | Test av tilsette i Helse Førde. Rekvisisjon via BHT vs elektronisk eigenbestilling. Helse Førde tar saka opp direkte med SYS IKL. | Kari Furevik | 6.oktutsett |
| 2 | Interkommunal kohort Sunnfjord –informasjon sendast også til Helse Førde | Elin Sørbotten | 6.oktok |
| 3 | Det vart reist spørsmål om vurderinga som låg bak prioritering av pasientar til sjukehusa og ev. poliklinisk kontroll versus Ø-Hjelp i kommunane. Vert tatt opp med pasientreiser. | Terje Olav Øen / Vidar Øvrebø | 6.okt.utsett |
| 4 | Transportør er valt og vil også kunne handtere transport av blodprøver. Viktig med informasjon ut til alle fastlegekontora når ordninga kjem opp og går for fullt ultimo oktober/primo november. | Terje Ulvedal | Ultimo oktober |
| 5 | Ein ber Høgskulen råde studentar om å redusere reiseaktivitet til Bergen så lenge det er høgt smittetrykk der.  | Jan Helge Dale og Elin Sørbotten | 6. oktok |

 Ingen merkander til innkalling og referat.

1. **Status**

Kommunane

Kinn: 10 i karantene. Det er ein svært krevjande situasjon i Hyllestad; 20% av dei testa er positive. Nabokommunane har gitt mykje bistand til smittesporing og testing, også når det gjeld fordeling av smittevernsutstyr; det går mykje munnbind. Det har ellers vore dialog inn mot nasjonalt lager for smittevernsutstyr om situasjonen i Hyllestad. Godt samarbeid med nabokommunane, Fylkesmannen og Helse Førde.

Sogn: 1 i karantene, ellers ikkje smitte dei siste 6 mnd. Nytta tida til opplæring i smittesporingsarbeid.

Nordfjord: fredelege forhold, 3 i karantene og ikkje smitte dei siste vekene. Ellers nyttar tida til opplæring i smittesporingsarbeid.

Helse Førde: ingen smitta pasientar er innlagde. Eitt dødsfall siste veka. Ellers stabilt. Har hatt 3 smittesporingssituasjonar.

1. **Påminning om rutinar for innlegging**

Det er aukande smittetrykk i samfunnet generelt. I diskusjonen kom det fram at vi, pga lågt smittetrykk i vår region, kanskje er blitt «for slappe» med å følge dei rutinane som vi skal. Det er behov for å stramme opp igjen, både i kommunane og i Helse Førde.

Innan fredag vert det sendt ut eit framlegg til brev, for gjennomsyn, frå taktisk samhandlingsgruppe der vi minner om retningslinjer og rutinar.

1. **Varsling til HF og andre ved større utbrot i kommunane**

Smittevernseksjonen skal ha varsling om smitte slik at vi kjem raskt i gang med smittesporing. Døme; ein pasient som hadde vore inne til poliklinisk konsultasjon viste seg å vere smitta. Vedkommande varsla sjølv sjukehuset i ettertid.

Desse meldingane skal gå mellom kommunen og smittevernseksjonen i Helse Førde.

1. **Erfaring etter smittesporing i kommunane**
* Å nytte det elektroniske smittesporingsverkøyet har vore teneleg i situasjonen i Hyllestad og Askvoll, og at ein har fått testa etter eit visst system
* Særleg utfordrande har det vore at personar bur tett og at det har vore vanskar med å få til gode ordningar for isolering
* Alderssamansetjnga av dei smitta tilseier at det truleg vert lite behov for innlegging i sjukehus (ikkje i risikogruppa)
* Sjølv med hjelp av fylkesmannen og FHI er det slik at kommuane må ordne mykje sjølve
* Mange interessante læringspunkt å ta med seg som vi må komme tilbake til seinare
1. **Testrutinar for sjukeheimspasientar som er inneliggande i HF**

Innlegging i ØHD-seng i påvente av negativ test

* + Døme frå ei innlegging i ØHD-seng ved Lærdal sjukehus; kommunelegen ville ikkje ha pasienten innlagd i kommunal institusjon før negativ test. I ØHD-sengene på LSH er dette særleg utfordrande då sengene er lokalisert i medisinsk sengepost. Om ein skal følge Helse Førde sine retningsliner og rutiner, og dette hadde vore ein pasient som skulle inn i spesialisthelsetenesta, ville pasienten ikkje blitt innlagd i Lærdal, men sendt til Førde.
	+ Det er oppretta kontakt med Sogn lokalmedisinske senter om dette, og avklaring er venta
1. **Ev.**

Usikkerheit om smittevernoverlegen får informasjon om smitta i eigen kommune, særleg om pasientar som er påvist smitta i annan region.

Det er mange som er usikre på karantenereglar, også legekollegaer. Det er mange i kommunane som no jobbar med smittevern som ikkje er vant til å jobbe med dette til vanleg. Det er usikkerheit om karantenereglar og definisjonen av nærkontaktar.

Det bør lagast til ei standard informasjon til den som er i karantene. Gjerne med lenke til FHI og Helse Norge.

Påminning om varslingsrutinar i møte med Fylkesmannen.

|  |  |  |  |
| --- | --- | --- | --- |
| **Nr** | **Aksjonspunkt** | **Ansvarleg** | **Når** |
| 1 | Test av tilsette i Helse Førde. Rekvisisjon via BHT vs elektronisk eigenbestilling. Helse Førde tar saka opp direkte med SYS IKL. | Kari Furevik | 13.okt |
| 2 | Det vart reist spørsmål om vurderinga som låg bak prioritering av pasientar til sjukehusa og ev. poliklinisk kontroll versus Ø-Hjelp i kommunane. Vert tatt opp med pasientreiser | Terje Olav Øen/Vidar Øvrebø | 13.okt |
| 3 | Transportør er valt og vil også kunne handtere transport av blodprøver. Viktig med informasjon ut til alle fastlegekontora når ordninga kjem opp og går for fullt ultimo oktober/primo november. | Terje Ulvedal | Ultimo oktober |
| 4 | Evaluere transportrute for covid-19 prøvar; fredagsruta. Ta kontakt med legekontora om korleis det fungerer | Terje Ulvedal/Margun Thue | 20.oktober |
| 5 | Framlegg til brev frå taktisk samhandlingsgruppe til kommunane med påminning om rutinar og retningsliner | Trine Vingsnes/Kari Furevik | 09.10 |
| 6 | Læringspunkt frå situasjonen i Hyllestad | Jan Helge Dale | 13.okt |